เริ่มทานยาคุมแบบ 21 เม็ด หลังหมดประจำเดือนไปได้ 5 วันแล้วเริ่มทานยาคุมได้ 5 วันแล้วมีเพศสัมพันธ์แบบปล่อยใน มีสิทธ์จะท้องไหมคะ แล้ววันนั้นทานยาคุมฉุกเฉินไปอีก 1 เม็ดด้วยค่ะ
สวัสดีค่ะการกินยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้หากกินตอนประจำเดือนหมดไป 5 วันแล้ว อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ได้ ถ้ามีเพศสัมพันธ์ไปก่อนแล้ว อาจจะต้องใช้ยาคุมฉุกเฉินตามไปให้ถูกต้องภายใน 72 ชั่วโมงหลังจากนี้ให้กินยาคุมแบบแผงต่อไปให้ต่อเนื่องจนครบแผง และสังเกตรอบเดือนช่วงที่เว้นยา 7 วันอีกครั้ง สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป